recursal/SuperWikiNEXT-32B huggingface dataset:
Gorodištšen vaakuna vuodelta 1781.
**Gorodištše** (ven. Городи́ще) on kaupunki Penzan alueella Venäjällä. Se sijaitsee Suran sivujoen Julovkan varrella 48 kilometriä Penzasta itään. Kaupunki on Gorodištšen piirin keskus. Asukkaita on 8 200 henkeä (vuonna 2005).

1000–1200-luvuilla nykyisen kaupungin paikalla sijaitsi Julovin muinaislinna, jonka oli rakentanut Volgan keskijuoksun varrella asunut burtassien kansanheimo. Eräiden tutkijoiden mukaan täällä oli Volgan Bolgariaan kuuluneen burtassien ruhtinaskunnan pääkaupunki. Vuonna 1681 paikalle rakennettiin Venäjän etelärajaa suojannut linnoitus. Vuonna 1780 Gorodištšestä tuli kaupunki ja samannimisen Penzan lääniin kuuluneen kihlakunnan keskus. Nykyään siellä on lähinnä puunjalostus- ja elintarviketeollisuutta.

Lähteet
-------

* *Goroda Rossii: entsiklopedija*, s. 109. Moskva: Bolšaja Rossijskaja Entsiklopedija, 1994. ISBN 5-85270-026-6.

Aiheesta muualla
----------------

* Gorodištšen piirin sivusto (venäjäksi)
* Gorodištšen kaupungille omistettu sivusto (venäjäksi)
Pitkäluodon eteläpää nähtynä Stansvikin rannasta.
**Pitkäluoto** on saari Helsingissä Laajasalon eteläpuolella. Saaren pinta-ala on 3,4 hehtaaria. Saaren pohjoispuoli on kaupungin yleistä luonnonvaraista ulkoilualuetta. Eteläpäässä on kaupungin pelastuslaitoksen henkilökunnan mökkikylää, jonka toinen osa on viereisellä Varisluodolla.

Saarella oli 1800-luvun puolivälissä Stansvikin kartanon kalastajatorppa. Tämän jälkeen se oli huvilakäytössä 1940-luvulle asti. Kaupungin ostettua Stansvikin maat se luovutti saaren 1950-luvun alussa palolaitoksensa henkilökunnan virkistyskäyttöön. Saaren pohjoispäässä oli 1900-luvun alusta 1960-luvulle huvila. Rakennus oli entinen Erottajan vaakahuone ja tuotu kaupungin keskustasta. Palolaitos poltti huvilan 1960-luvun lopulla miehistön koulutuksessa. Suunnitteilla oleva viereisen Kruunuvuorenrannan rakentaminen saattaa jo lähitulevaisuudessa muuttaa Pitkäluodon luonnetta.

Lähteet
-------

1. ↑  Strang, 2016. Sivut 258–260.

Kirjallisuutta
--------------

* Strang, Jan. Saaristounelmia Helsingissä – Vartiosaaren ja Helsingin itäsaariston pienten saarten historia. – Helsinki, 2016. – ISBN 978-951-98135-2-3
**San Luis** oli Espanjan laivaston vuonna 1767 vesille laskettu San Carlos -luokan kaksikantinen 80-tykkinen linjalaiva.

Valmistus
---------

*Pääartikkeli: San Carlos -luokka*
Alus tilattiin Havannasta, missä köli laskettiin 25. marraskuuta 1765. Alus laskettiin vesille 30. syyskuuta 1767.

Palvelus
--------

Alus lähti 24. kesäkuuta 1768 Havannasta päällikkönään Manuel Antonio Flórez Maldonado ja saapui elokuussa Ferroliin, missä se siirrettiin reserviin ja riisuttiin aseista. Alus palautettiin palvelukseen 4. marraskuuta 1778 päällikkönään Juan Antonio del Camino Velasco ja lähti 31. toukokuuta 1779 Ferrolista linjalaiva *San Fernandon* ja fregatti *Nuestra Señora de la Asunciónin* kanssa Coruñaan, mistä se lähti 2. heinäkuuta José de Solanon lippulaivana 1. Englannin kanaalin sotaretkelle.

Alus saapui 4. elokuuta 1780 Havannaan vältettyään Britannian kuninkaallisen laivaston amiraali Rodneyn laivaston. Se oli 1780-1783 aktiivinen Karibianmerellä Ranskan ja Espanjan välisten sotatoimien aikana liittoutuneena Britanniaa vastaan tukiessaan Yhdysvaltain itsenäisyystaistelua. Aluksen päällikkönä oli 4. marraskuuta 1781 alkaen Pedro Autrán y Díaz-Barcenilla.

Marraskuussa 1781 Havannassa alukselle lisättiin kansi mahdollistamaan 94-tykkiseksi muuttaminen. Se lähti 1. kesäkuuta 1783 Havannasta *San Nicolás de Barin* kanssa päällikkönään Antonio O´Carol. Alukset saapuivat 20. heinäkuuta Cádiziin, missä *San Luis* riisuttiin 1783 aseista. Se poistettiin alusluettelosta 4. elokuuta 1789 ja romutettiin 6. elokuuta 1789 alkaen.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3 4  Winfield et al 2023 s. 118-119

*San Carlos* -luokan linjalaivat

|  |
| --- |
| *San Carlos* – *San Fernando* – *San Luis* |
| Edeltäjä: Rayo-luokka – Seuraaja: San Vicente Ferrer -luokka |
**Seppo Matti Ilmari Vartia** (s. 5. elokuuta 1937 Hämeenlinna) on suomalainen diplomi-insinööri ja eläköitynyt yritysjohtaja, joka on saanut teollisuusneuvoksen arvonimen.

Vartia syntyi varatuomari Heikki Iimari Vartian ja Elna Kivilahden perheeseen. Hän avioitui 1961 lastenhoitaja Terhi Marjatta Karelahden kanssa. Vartia tuli ylioppilaaksi Helsingin suomalaisesta yhteiskoulusta 1955 ja valmistui koneenrakennuksen diplomi-insinööriksi Teknillisestä korkeakoulusta 1961.

Vartia oli Printal Oy:n suunnittelupäällikkö Hangossa 1961–1962, Oy Sako Ab:n patruunaosaston johtaja Riihimäellä 1962, patruuna- ja aseosaston johtaja 1963–1970 ja konepajakoulun johtaja 1966–1969. Vartia toimi myös Riihimäen teknillisen oppilaitoksen tuntiopettajana 1963–1964 ja 1968–1970. Oy Bensow Ab:n Solifer-tehtaiden tekninen johtaja Helsingissä hän oli 1970–1972 ja Printal Oy:n tuotannonjohtaja 1972–1977.

Oy G. W. Sohlberg Ab:n kalusteteollisuuden tekninen johtaja Jyväskylässä Vartia oli 1978–1986, vt. toimialajohtaja 1984, kehitysjohtaja Helsingissä 1986–1987, myymäläkalusteet-toimialan johtaja 1988–1990 ja johtokunnan jäsen 1988–1996. GWS Perlos Oy:n, vuodesta 1997 Perlos Oy, toimitusjohtaja Nurmijärvellä hän oli 1990–1997 ja hallituksen jäsen 1990–2000. 

Vartialla oli työuransa aikana myös useita liike-elämän ja muita asiantuntija- ja luottamustehtäviä. Käsipalloa harrastanut Vartia voitti Suomen mestaruuden Unionin joukkueessa 1953, 1955 ja 1957–1960 ja oli Suomen käsipallomaajoukkueen jäsen 1959–1961. Suomen Käsipalloliiton puheenjohtaja hän oli 1991–1993. Teollisuusneuvoksen arvonimen Vartia sai 1998.

Lähteet
-------

1. 1 2 3 4 5  Vesikansa, Jyrki: Teollisuusneuvos Matti Vartia (1937–). *Suomen talouselämän vaikuttajat* -verkkojulkaisu (maksullinen). 30.11.2012. Suomalaisen Kirjallisuuden Seura. Viitattu 15.12.2023. (ei vapaa)
2. ↑  Handbollen upp på rätt nivå mål för nya förbundsbasen.  *Hufvudstadsbladet*, 18.11.1990, nro 311, s. 18. Kansalliskirjasto. Viitattu 15.12.2023.  (ei-vapaa)
Constance Marie Charpentier: omakuva
Constance Marie Charpentier: *Melankolia*, 1801, 130 × 165 cm. Musée de Picardie, Amiens, Ranska
**Constance Marie Charpentier**, tunnettu myös sukunimellä **Blondelu** (4. huhtikuuta 1767 Pariisi – 3. syyskuuta 1849 Pariisi) oli ranskalainen taidemaalari. Hän teki paljon naisten ja lasten muotokuvia.

Charpentierin isä oli kauppias, jonka tiedetään joutuneen oikeuteen luvattomasta lääkkeiden myymisestä. Tyttären saama taidekoulutus on jäänyt suurelti osin dokumentoimatta, mutta varmuudella tiedetään hänen saaneen opetusta Jacques-Louis Davidilta, Louis Latiffelta ja Pierre Bouillonilta. 

Avioliiton taiteilija solmi vuonna 1793 Victor-François Charpentierin kanssa, joka oli ammatiltaan virkamies. Aviomiehen suvussa oli vallankumouksen kannattajia ja Charpentier maalasi Georges Dantonin muotokuvan. Vuonna 1798 hän piti ensimmäisen näyttelynsä. Charpentierin työt nauttivat omana aikanaan arvostusta ja valtio osti yhden hänen töistään tuolloin huomattavalla 1 500 frangin summalla. 

Uransa varrella Charpentierin tiedetään maalanneen vain yhden historiamaalauksen, nimeltään *Melankolia*. Siitä on tullut hänen tunnetuin työnsä. Viimeisen näyttelynsä hän piti vuonna 1821. Sen jälkeen hän antoi yksityistunteja maalaamisessa noin kymmenen vuoden ajan.

Lähteet
-------

1. ↑   (Arkistoitu – Internet Archive)
2. 1 2 3


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* RKD Artists
* ULAN

 |
|  |
| Muut | 
* Europeana
* SNAC

 |

 |
**Salli Esteri Eskola** (12. toukokuuta 1906 Lammi – 11. lokakuuta 1994 Helsinki) oli suomalainen kemisti. Hän oli vuodesta 1947 Helsingin yliopiston kemian apulaisprofessori ja samalla Suomen ensimmäinen kemian naisprofessori.

Salli Eskolan vanhemmat olivat maanviljelijä Vihtori Eskola ja Tyyne Rekola. Ylioppilaaksi Eskola tuli 1924 ja valmistui filosofian kandidaatiksi 1929 ja lisensiaatiksi 1941. Eskola toimi Lammin yhteiskoulun johtajana ja matematiikan ja luonnonopin opettajana, kunnes 1932 siirtyi Helsingin yliopiston kemian laitokselle assistentiksi. Hän väitteli 1944 orgaanisesta kemiasta aiheena ketohappojen esterikondensaatio (*Über die Esterkondensation bein den 8-Ketosäuresteern*) ja samaa aihetta hän tutki myöhemminkin. Sota-aikana, 1939–1942, Eskola toimi lääketehdas Orionin kemistinä.

Eskolaa ehdotettiin useana vuonna Nobelin kemianpalkinnon saajaehdokkaaksi.

Eskolalle myönnettiin professorin arvo 1972.

Lähteet
-------

1. ↑  Kuolleita: Professori Salli Eskola (muistokirjoitus) *Helsingin Sanomat*.  23.10.1994. Viitattu 13.11.2017.
2. 1 2 3  Salli Eskola, Tiedenaisia. viitattu 11.1.2017
3. 1 2 3  L. Arvi P. Poijärvi, Ilmari Havu, Mauno Jääskeläinen (toim.): *Kuka kukin on (Aikalaiskirja). Henkilötietoja nykypolven suomalaisista 1950*, s. 108. Helsinki: Kustannusosakeyhtiö Otava, 1949.
4. ↑  Nomination Database. Nobelprize.org viitattu 11.1.2017

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Alankomaat

 |

 |
**Lauri Hyvönen** (s. 13. tammikuuta 1984) on suomalainen raviselostaja ja -toimittaja. Liperin Ylämyllyltä kotoisin oleva Hyvönen on toiminut lukuisissa useissa ravialan tehtävissä eri paikkakunnilla selostajana, haastattelijana, vihjaajana, kommentaattorina, juontajana, huutokauppameklarina ja isännöinyt tapahtumia. Hyvönen on selostanut myös Jokipoikien jääkiekko-otteluita.

Hyvönen palkittiin Vuoden raviteko -palkinnolla vuoden 2015 Joensuun Kuninkuusravien eteen tehdystä työstä. Hän selosti myös vuoden 2000 Joensuun Kuninkuusraveissa 16-vuotiaana. Hyvösen ensimmäinen varsinainen työtehtävä ravien äänityöläisenä oli selostajana toimiminen Liperin jääraveissa vuonna 1999 15-vuotiaana. Hyvönen palkattiin Jyväskylän raveihin vakiotehtävään 17-vuotiaana. Hän omistaa ja on omistanut osuuksia lukuisista ravihevosista.

Vuonna 2023 Liperin kunta palkitsi Hyvösen vuoden PR-teosta, koska Hyvönen toi liperiläisyyden esiin osallistuessaan Haluatko Miljonääriksi? -ohjelmaan.

Hyvösen vanhemmat veljet Asko ja Eljas Hyvönen ovat toimineet ravivalmentajina. Lauri Hyvönen ei itse voinut aiemmin toimia hevosten kanssa käytännössä allergian vuoksi, mutta aikuisiällä allergia on helpottanut ja hän suoritti ravikilpailuissa ohjastamiseen oikeuttavan luvan keväällä 2021. Hyvönen kilpaili ensimmäisen kerran Kajaanissa 21. toukokuuta 2021 lämminverisellä Alladin Brolla ja oli kolmas. Hän voitti ensimmäistä kertaa 1. lokakuuta 2021 Kaustisella lämminveristen lähdön ennakkosuosikki Tim Jerryllä.

Hyvönen laulaa Dirty Gentlemen -yhtyeessä, joka on esiintynyt muun muassa Kuninkuusravien iltajuhlissa. Hän harrastaa myös pianonsoittoa.

Lähteet
-------

1. ↑  Extravedon tiimi *extraveto.com*.  Arkistoitu 4.11.2004. Viitattu 28.2.2021.
2. 1 2  Ravien suosikkiselostaja teki uuden aluevaltauksen – "Ei pelota, mutta jännittää" *www.iltalehti.fi*. Viitattu 28.2.2021.
3. 1 2 3 4  Svatsjö, Minna: Esittelyssä SHKL:n hallituksen jäsen Lauri Hyvönen.  *Hevosenomistaja*, 2016, nro 1/2016. Artikkeli PDF-muodossa.
4. 1 2  Tommi Kela: Video: Työtoverien juoni onnistui sataprosenttisesti: töissä ollut suomalaisjuontaja romahti – katso vahva reaktio *Ilta-Sanomat*.  26.1.2016. Viitattu 28.2.2021.
5. ↑  Hävityn vedonlyönnin hurja seuraus: suosikkiselostaja joutui pyöräilemään lähes tuhat kilometriä! *www.iltalehti.fi*. Viitattu 28.2.2021.
6. 1 2  Liperi palkitsi poikansa: ravien rakastetun äänen Lauri Hyvösen sydän sykkii kotiseudulle ja suomenhevosille *Maaseudun Tulevaisuus*. Viitattu 19.12.2023.
7. ↑  Jari-Pekka Rättyä: Lauri Hyvönen jännittää avausstarttiaan – "Puoli viiden jälkeen ei enää uni tullut" *Hevosurheilu.fi*.  17.5.2021. Viitattu 23.5.2021.
8. ↑  Veeti Suomalainen: Lauri Hyvöselle kolmossija ohjastajauran debyytissä – "Älyttömän kivaa hommaa" *Hevosurheilu.fi*.  21.5.2021. Viitattu 23.5.2021.
9. ↑  Veeti Suomalainen: Suosikkiselostajalle uran avausvoitto – "Tämä on oikeasti minulle todella kova juttu" *Hevosurheilu.fi*.  1.10.2021. Viitattu 16.10.2021.
10. ↑  Kuninkuusravit – Dirty Gentlemen Kunkkarien iltajuhlaan *Kuninkuusravit*.  3.4.2019.  Arkistoitu 15.8.2020. Viitattu 28.2.2021.
**Vitunleija Oy** (tyyliteltynä **vitunleija** tai **vitunleija®**) on suomalainen vuonna 2020 perustettu vaatealan yritys, joka toimii Helsingissä. Se myy tuotteitaan erilaisten pop-up-tapahtumien yhteyksissä sekä omien nettisivujensa kautta.

Vitunleija tunnetaan vaatteiden lisäksi yhteyksistään musiikkiin. Se solmi vuonna 2022 levytyssopimuksen Warnerin alaisen levytysyhtiön Babyfacen kanssa. Pian levytyssopimuksen julkistamisen jälkeen vitunleija julkaisi ensimmäisen singlensä "Make-up*"*, jossa mukana ovat rap-artistit DAVI, Cledos ja william.

Vitunleija on järjestänyt myös Vitunleija-festivaalin, joka 2023 järjestettiin kaksipäiväisenä huhtikuussa Helsingin Suvilahdessa. Esiintyjät olivat lähinnä suomalaisia räppäreitä ruotsalaisen 1.Cuz:n lisäksi. Tähän kuului myös ennakkokiertue, joka järjesti konsertteja Turussa, Jyväskylässä, Tampereella, Oulussa ja Joensuussa.

Vuonna 2021 yrityksen liikevaihto oli 56 000 euroa. Tilikaudelta 7/2021–8/2022 liikevaihtoa oli 26 600 euroa ja liiketulos jäi 9 500 euroa tappiolle. Heinäkuussa 2023 Iltalehti kertoi Vitunleija Oy:llä olevan lähes sadantuhannen euron verovelat. Lisäksi yhtiöllä oli 22 maksuhäiriömerkintää. Tilinpäätöstietojen mukaan yhtiö on varaton. Lehden haastattelema Alma Talentin analyytikko ihmetteli miksi verottaja ei hae yritystä konkurssiin. Julkaisun jälkeen Iltalehti korjasi uutistaan ja ilmoitti, että se on tulkinnut tietoja väärin eikä yrityksellä olisikaan verovelkaa.

Historia
--------

Bakari Diarra aloitti brändinsä Instagram-kirppiksenä myyden käytettyjä vaatteita. Vuonna 2018 hän alkoi suunnittelemaan myös omia vaatteita ja myi niitä Instagramin kautta. Vuonna 2020 Diarra perusti osakeyhtiön ja nykyään tuotteiden myynti keskittyy pop-up-tapahtumiin ja nettikauppaan. 

Diarra on maahanmuuttajataustaiseksi moniosaajaksi luonnehdittu julkkis ja kansanedustaja Fatim Diarran veli ja osallistuu Amazing Race Suomi -tv-ohjelmaan.

Musiikki
--------

### Diskografia

* "Make-up" feat. Davi, Cledos & William (single, 2022)
* "B-Day" feat. Davi, Baka & Korelon (single, 2023)
* "Meidän pöytä" feat. Cledos & Elastinen (single, 2023)

Lähteet
-------

1. ↑  Vitunleija Oy *Finder*.
2. ↑  Vitunleija ja Babyface ovat aloittaneet ennennäkemättömän yhteistyön – ensimmäinen biisi nyt ulkona *Warner Music Finland*.  14.10.2022.
3. ↑  Fräntilä, Jarkko: Vitunleija-festivaali saapuu Suvilahteen – tällä kertaa kahdeksi päiväksi *Rumba*.  15.2.2023.
4. 1 2  Kokko, Outi: Vitunleija on maksu­vaikeuksissa – verottaja karhuaa saataviaan *Ilta-Sanomat*.  27.7.2023.
5. ↑  Koskinen, Mika: Vitunleija Oy:llä runsaasti maksuhäiriömerkintöjä *Iltalehti*.  27.7.2023.
6. ↑  Oikaisu Vitunleija Oy:n verovelkoja käsitelleisiin juttuihin *Iltalehti*.  28.7.2023. Viitattu 29.7.2023.
7. ↑  Juvonen, Ira & Malmberg, Reetta: Keskellä Helsinkiä jonotettiin tuntitolkulla t-paitoja, joissa lukee vitunleija – tästä ilmiössä on kyse *Iltalehti*.  10.6.2022.
8. ↑  Koskinen, Mika: Vitunleija Oy ajautui syviin vaikeuksiin *Iltalehti*.  27.7.2023.
9. ↑  Pystynen, Venla: Vaatejäbä ja poliitikkosisko *Helsingin Sanomat*.  1.10.2022.
**Turnen-liike** oli Preussissa ja yhdistyneessä Saksan keisarikunnassa 1810-luvulta lähtien toiminut kansallinen voimisteluliike, jonka perustaja oli preussilainen Friedrich Ludwig Jahn (1778–1852). Liikkeen tavoitteena oli kohottaa kansakunnan sotilaskuntoa ja myöhemmin Saksan poliittinen yhdistäminen. Jahn korvasi kreikkalaisperäisen *gymnastik*-termin sanalla *turnen*, joka viittaa kääntymiseen.

Historia
--------

1800-luvulla urheilua käytettiin kansallisten pyrkimysten edistämiseen. Saksan Turnen-liike tähtäsi kansakunnan jäsenten ruumiinkunnon kohottamiseen sekä kansallistunteen vahvistamiseen.

Turnen-liike oli kielletty Preussissa vuosina 1820–1842. Preussin hallitus ryhtyi kuitenkin suosimaan liikettä, kun sen tarkoitusperät havaittiin hyödyllisiksi. Liikkeestä tuli vaikutusvaltainen voimatekijä Preussissa ja vuonna 1871 yhdistyneessä Saksassa. Liike pyrki pitkään jarruttamaan brittiläisperäisten urheilulajien juurtumista maahan. Turnen-liikkeen vaiktuus kesti Saksassa aina 1930-luvulle saakka, jolloin natsit korvasivat sen omalla urheilujärjestelmällään.

Lajivalikoima
-------------

Turnen-liikkeen lajivalikoimaan kuuluivat voimisteluliikkeet erilaisilla telineillä ja ilman. Tämän lisäsi liikkeeseen kuului myös muuta liikuntaa, kuten hyppyjä, heittoja, voimailua ja uintia. Toiminta painottui joukkuenäytöksiin ja seurojen välisiin kilpailuihin.

Lähteet
-------

1. 1 2 3  Kanerva, Juha & Tikander, Vesa: *Urheilulajien synty*, s. 424. Kustannusosakeyhtiö Teos, 2012. ISBN 978-951-851-345-5.
2. ↑  Kokkonen, Jouko: *Kansakunnat kilpasilla*, s. 91. Osa teosta: Kynäniekkoja, kivinyrkkejä, mäki-matteja. Atena-kustannus, 2003. ISBN 951-796-331-9.
**Viola Maria Cecilia Westling** (s. 27. marraskuuta 1999 Turku) on suomalainen yleisurheilija, jonka päälaji on 800 metrin juoksu. Westling edustaa Esbo Idrottsföreningiä. Vuoteen 2023 asti hän edusti Turun Urheiluliittoa. Vuosina 2018–2021 Westlingiä valmensi Ari Paunonen, vuosina 2021–2023 Eero Kytölä ja sen jälkeen jälleen Ari Paunonen.

Westling on saavuttanut Kalevan kisoissa 800 metrin juoksussa hopeaa Turussa 2020 ja Tampereella 2021 sekä pronssia Lappeenrannassa 2019 ja Joensuussa 2022. Hän sijoittui 2019 lisäksi viidenneksi 400 metrillä. Kalevan kisoissa 2017 hän juoksi 400 metrin aitojen ja Kalevan kisoissa 2018 aidattoman 400 metrin loppukilpailussa. Viestijuoksun SM-kilpailuissa hän on saavuttanut 4 × 400 metrin viestijuoksussa hopeaa vuonna 2018 ja pronssia 2017, 4 000 metrin viestissä hopeaa 2021 ja 2022 ja pronssia 2020 sekä 4 × 1 500 metrin sekaviestissä kultaa 2022. Sisäratojen SM-kilpailuissa hän on saavuttanut 800 metrillä hopeaa 2022.

Westling sijoittui yhdenneksitoista 800 metrillä alle 23-vuotiaiden EM-kilpailuissa 2021.

Aikuisten Yleisurheilun Suomi–Ruotsi-maaottelussa Westling on kilpaillut 800 metrin juoksussa vuosina 2019, 2020, 2021 ja vuonna 2022 hän kilpaili sekä 800 että 1 500 metrillä.. Hän on myös edustanut Suomea 800 metrillä Pohjoismaiden hallimaaottelussa Helsingissä 2020 ja Karlstadissa 2023. 

Westlingin ennätys 400 metrin aidoissa on 59,85, 400 metrillä 55,85, 800 metrillä 2.03,81 ja 1 500 metrillä 4.19,31.

Lähteet
-------

1. 1 2 3 4 5  Viola Westling Tilastopaja (vaatii kirjautumisen, maksullinen palvelu). Viitattu 2.1.2024.
**Musa Bihi Abdi** (somaliksi *Muuse Biixi Cabdi*, arab. موسى بيهي عبدي‎, s. 1948 Hargeisa, Brittiläinen Somalimaa) on somalimaalainen poliitikko ja entinen armeijan upseeri, joka on ollut Somalimaan presidentti joulukuusta 2017 lähtien.

Tausta ja yksityiselämä
-----------------------

Abdi syntyi Hargeisan laitamilla vuonna 1948. Koulun jälkeen hän muutti Neuvostoliittoon, jossa hän opiskeli Dušanbessa ilmavoimien akatemiassa ja valmistui kandidaatiksi vuonna 1973. Tämän jälkeen hän siirtyi harjoittelemaan Yhdysvaltain ilmavoimien kanssa.

Sotilasura
----------

Hän toimi lentäjänä Somalian ilmavoimissa Siad Barren hallinnon alaisena 1970-luvulla. Hän yleni aina everstiksi asti kunnes vuonna 1985 loikkasi Somalien kansanliikkeen riveihin. Liike pyrki irrottamaan Somalimaan Somaliasta..

Poliittinen ura
---------------

Somalimaan hallituksen romahdettua 1993 Abdi nousi maan sisäministeriksi.

Vuonna 2010 Bihi nimitettiin hallitsevan Kulmiye-puolueen puheenjohtajaksi. Marraskuussa 2015 Bihi valittiin puolueen presidenttiehdokkaaksi viidennessä vuotuisessa keskuskomitean kokouksessa. *lähde?*

Muse Bihi julistettiin 21. marraskuuta 2017 vuoden 2017 presidentinvaalien voittajaksi saatuaan 55,19 % äänistä. Hänen vastaehdokkaansa oli Abdirahman Mohamed Abdullahi. Hänestä tuli virallisesti Somalimaan presidentti 13. joulukuuta 2017..

Lähteet
-------

1. ↑  The President *Government of Somaliland*. Viitattu 25.9.2021.
2. 1 2  Somaliland Ruling Party Candidate Bihi Wins Election *VOA*. Viitattu 25.9.2021. (englanniksi)
3. ↑  Somaliland ruling party wins presidential vote *Arab News*.  21.11.2017. Viitattu 25.9.2021. (englanniksi)
4. ↑  Somaliland: Presidential election result don come out *BBC News Pidgin*. Viitattu 25.9.2021.
5. ↑  Somaliland hailed as it swears in new president *AfricaNews*.  13.12.2017. Viitattu 25.9.2021. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
Robin Gosens vuonna 2018.
**Robin Everardus Gosens** (s. 5. heinäkuuta 1994 Emmerich am Rhein) on saksalainen jalkapalloilija, pelipaikaltaan useimmiten vasen laitapuolustaja. Hän edustaa Saksan Bundesliigassa pelaavaa Union Berliniä.

Gosens syntyi alankomaalaiselle isälle ja saksalaiselle äidille Eltenissä maiden välisellä rajalla.*lähde?* Pelattuaan ensin paikallisissa juniorijoukkueissa Gosens siirtyi alankomaalaisen Vitessen akatemiaan mutta aloitti liigauransa lainasopimuksella samassa maassa Dordrechtin joukkueessa tammikuussa 2014 ja jatkoi seurassa myös kauden 2014–2015 joukkueen noustua Eredivisieen. Kaudet 2015–2017 hän edusti Eredivisiessä Heracles Almeloa. Kesällä 2017 hän siirtyi italialaisseura Atalantaan, jossa hän on pelannut neljällä ensimmäisellä kaudellaan 115 Serie A -ottelua ja tehnyt niissä 24 maalia. Mestarien liigassa hän pelasi kaudella 2019–2020 kahdeksan ottelua ja teki yhden maalin. Kaudella 2020–2021 hän pelasi seitsemän Mestarien liigan ottelua ja teki niissä yhden maalin.

Gosens pelasi Saksan maajoukkueessa ensimmäisen kerran syyskuussa 2020 Kansojen liigan otteluissa Espanjaa ja Sveitsiä vastaan kieltäydyttään ensin kutsusta Alankomaiden maajoukkueeseen*lähde?*. Hän on pelannut kesäkuun 28. päivään 2021 mennessä kymmenen maaottelua. Ensimmäisen maajoukkuemaalinsa hän teki kesäkuussa 2021 ystävyysottelussa Latviaa vastaan Saksan voittaessa 7–1. Toisen maalinsa hän teki vajaat kaksi viikkoa myöhemmin EM-kilpailujen toisessa alkulohko-ottelussa Portugalia vastaan.

Lähteet
-------

1. 1 2 3  Robin Gosens Transfermarkt-sivustolla (englanniksi)

1. FC Union Berlin – Saksan Bundesliiga
1 Rønnow |
3 Jaeckel |
4 Leite |
5 Doekhi |
6 Gosens |
7 Aaronson |
8 Khedira |
9 Kaufmann |
10 Volland |
11 Fofana |
12 Busk |
13 Schäfer |
16 Hollerbach |
17 Behrens |
18 Juranović |
19 Haberer |
20 Laïdouni |
23 Bonucci |
26 Roussillon |
27 Becker |
28 Trimmel |
29 Tousart |
31 Knoche |
33 Král |
36 Kemlein |
37 Schwolow |
38 Dehl |
39 Stein |
Valmentaja Grote

Saksan joukkue – Jalkapallon EM-kilpailut 2020
1 Neuer |
2 Rüdiger |
3 Halstenberg |
4 Ginter |
5 Hummels |
6 Kimmich |
7 Havertz |
8 Kroos |
9 Volland |
10 Gnabry |
11 Werner |
12 Leno |
13 Hofmann |
14 Musiala |
15 Süle |
16 Klostermann |
17 Neuhaus |
18 Goretzka |
19 Sané |
20 Gosens |
21 Gündoğan |
22 Trapp |
23 Can |
24 Koch |
25 Müller |
26 Günter |
Valmentaja Löw



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
Matkailulennolle lähdössä oleva lentokone
**Lennonsuunnitteluksi** kutsutaan ennen lentoa pilottien toimesta täytettyjä lomakkeita, jotka sisältävät suunnitelman miten lento suoritetaan. Lentosuunnittelulomakkeet suositellaan täyttää ennen jokaista matkailulentoa. Lennonsuunnittelulomakkeen käytöstä ansiolentotoiminnassa määrätään ilmailumääräyksessä OPS M3-3.

Perustiedot
-----------

Täytettäviä lomakkeita on kaksi kappaletta, Lento toteutetaan lentosuunnitelmalomakkeeseen, eli *Operation Flight Planiin* (OPF):hen, tehdyn suunnitelman mukaisesti. Tämä lomake on ilmailutiedotuksen OPS T1-4 liitteenä, ja siitä on kaksi versiota: yksi näkölentosääntöjen ja toinen mittarilentosääntöjen mukaan lennettävien lentoja varten. Lennonjohtoa varten täytetään lentosuunnitelmalomake (Flight plan). Lennonsuunnittelulomakkeiden täytöllä pyritään ensisijaisesti lisäämään ilmailun turvallisuutta. Ohjeiden mallit sisältävät ne tiedot, jotka on yleensä huomioitava normaalin matkalennon valmisteluissa ja jotka tulisi esittää lennonsuunnitelulomakkeella. Lisäksi lomakkeessa on tilaa säätietojen, lennonjohtoselvitysten, muiden muistiinpanojen sekä lennon aikana täytettävien tietojen merkitsemistä varten.

Lähteet
-------

1. 1 2  Lennonsuunnittelu *Traficom*. Viitattu 18.12.2020.
**Minna Marja Joki-Erkkilä** (s. 1963) on lääketieteen tohtori, naistentautien ja synnytysten erikoislääkäri Tampereen yliopistollisesta keskussairaalasta. Hänellä on myös nuorisolääketieteen erityispätevyys. Hän tekee usein yhteistyötä poliisin kanssa seksuaalirikosten esitutkinnassa.

Joki-Erkkilä on tehnyt väitöskirjan lasten seksuaalisen hyväksikäytön somaattisesta tutkimuksesta. Hän on mm. tutkinut ultraviolettivalon käyttöä seksuaalirikosten tutkinnassa. Ultraviolettivalolla voidaan nähdä paremmin gynekologisia eli naisen sukupuolielimiin liittyviä vammoja. Joki-Erkkilän mukaan UV-valolla voidaan havaita sellaisia vammoja, mustelmia ja ­arpia, jotka ­eivät erotu tavallisella valkoisella valolla. 

Vuonna 2019 Suomen Lastenlääkäriyhdistys myönsi Minna Joki-Erkkilälle "Lasten asialla" palkinnon tunnustukseksi aktiivisesta ja ansiokkaasta toiminnasta heikompien lasten asian hyväksi. 

Joki-Erkkilä oli syyttäjän todistajana paljon mediahuomiota herättäneessä Anneli Aueria ja Jens Kukkaa koskevassa seksuaalirikostapauksessa. Varsinais-Suomen hovioikeus tuomitsi Auerin ja Kukan koviin vankeusrangaistuksiin. Myöhemmin Auerin lapset kertoivat valehdelleensa seksuaalirikoksia käsittelevät kertomuksensa.

Minna Joki-Erkkilä on naimisissa korva-, nenä- ja kurkkutauteihin erikoistuneen lääkärin, lääketieteen tohtori Veli-Pekka Joki-Erkkilän (s. 1964) kanssa. Heidän tyttärensä surmattiin vuonna 2011.

Lähteet
-------

1. 1 2  UV-valosta apua seksuaalirikosten tutkimukseen *Lääkärilehti*.  3.5.2013. Viitattu 16.12.2013.
2. 1 2
3. ↑  Kaisa Uusitalo: Tamperelaislääkäri Minna Joki-Erkkilälle myönnetiin Lapsen asialla -palkinto – Palkittu lääkäri keskittyy työssäänseksuaalisesti hyväksikäytettyjen lasten hoitoon *Aamulehti*.  14.2.2019. Viitattu 18.2.2019.
4. ↑  Nicholas Büchse: Der Anruf *Stern*.  6.12.2019. Viitattu 1.3.2023.
5. ↑  Salla Laurila: Tällaiseen näyttöön perustuivat Anneli Auerin ja hänen ex-miehensä seksuaalirikostuomiot – yhdestä lapsista löytyi yli 100 arpea *MTV*.  28.2.2023. Viitattu 1.3.2023.
6. ↑  Ari Lahdenmäki: KKO:n salaamassa Auerin hakemuksessa epäillään valemuistoja ja gynekologin motiiveja *Longplay*.  2.6.2016. Viitattu 1.3.2023.
7. ↑  Mikko Niskasaari: Anneli Auerin oikeusmurhasta ovat vastuussa syyttäjät ja poliisit *Mikko Niskasaari*.  24.2.2023. Viitattu 1.3.2023.
8. ↑  Susanna Reinboth: Anneli Auerin lapset peruvat todistuksensa äitiään vastaan – HS:n näkemä video: "Ei sitä todellakaan tapahtunut" *Helsingin Sanomat*.  24.2.2023. Viitattu 1.3.2023.
9. ↑  Veli-Pekka Joki-Erkkilä *terveystalo.com*. Viitattu 16.12.2013.
10. ↑  Elämään: Lääkäripariskunta antoi tyttärensä surmaajalle anteeksi  12/2013. Suomen raamattuopisto.  Arkistoitu 16.12.2013. Viitattu 23.2.2019.
Studiotalo
**Studiotalo** (ruots. *Studiohuset*, engl. *Yle Studios*) on Yleisradion rakennus Helsingin Länsi-Pasilassa osoitteessa Uutiskatu 8. Studiotalosta löytyvät Ylen suuret televisiostudiot, joissa tehdään kotimaisia televisio-ohjelmia.

Studiotalossa on kaksi täysvarustettua studiota, Studio 1 ja Studio 2. Studio 1 on Suomen vanhin toiminnassa oleva televisiostudio. Lisäksi rakennuksessa on kolme kuvaustilaa sekä mediasali, jossa hoidetaan materiaalin tallennus ja jakelu. Mediasalissa käsitellään myös ulkotuotantoautoista, lokaatioista ja kotimaisen sekä kansainvälisen signaalin kautta tulevaa materiaalia. Ylen naamiointi, puvustamo sekä rekvisiitta- ja lavastamopalvelut sijaitsevat Studiotalossa.

Yle vuokraa Studiotaloa sekä sen tarpeistoa ja rekvisiittaa suomalaisen tv-toimialan käyttöön. Studiotalolla on kuvattu muun muassa seuraavia ohjelmia: *SuomiLOVE*, *Uuden Musiikin Kilpailu*, *Tartu Mikkiin*, *Uutisvuoto*, *Nenäpäivä*, *Marja Hintikka Live*, *Bumtsibum* ja *Putous*.

Ylen Pasilan alueen muita rakennuksia ovat muun muassa Mediatalo ja Luova talo.

Lähteet
-------

1. ↑  Ylen yhteystiedot
2. ↑  Yle uudisti Pasilan Studiotalon ja avaa sen alan toimijoiden käyttöön
3. ↑  Ylen tuotantopalvelut
4. ↑  Yle: Studiot *yle.fi*. Viitattu 2.5.2017.
**India Ria Amarteifio** (s. 17. syyskuuta 2001 Kingston upon Thames, Lontoo) on englantilainen
näyttelijä. Hän aloitti uransa lapsena West Endissa. Hän esitti ensimmäisen suuren roolinsa vuonna 2023 sarjassa Bridgerton: Kuningatar Charlotte jossa hän esitti nimiroolia nuorena Charlotte von Mecklenburg-Strelitzina.

Nuoruus
-------

Amarteifio syntyi 17 syyskuuta vuonna 2001 Kingston upon Thamesissa saksalaissyntyiselle Nicole Amarteifiolle ja Ghanalaissyntyiselle Ben Amarteifiolle. 

Hän kasvoi Twickenhamissa, jossa hän liittyi Richmondin tanssi akatemiaan vuonna 2012. Hän sai akatemiasta stipendin, jolla pääsi Sylvia Youngin teatteri kouluun.

Ura
---

Amarteifio debytoi West Endissä esittäen nuorta Nalaa elokuvassa Leijonakuningas Lyceum Theaterissa vuonna 2011. Sitten hän esiintyi Matilda the Musicalissa Cambridge Theatressa Hortensiana. Amarteifio oli vuoden 2013 alkuperäisessä roolissa Jali ja suklaatehdas-teatterissa Theatre Royalissa, Drury Lanessa Orvokki Jauhiaisen roolissa. Samana vuonna hän teki televisiodebyyttinsä BBC One -elokuvassa Gangsta Granny.

Vuonna 2015 Amarteifio esiintyi minisarjassa The Interceptor ja vieraili Doctor Who -sarjan 9 jaksossa "The Magician's Apprentice", myös BBC One -kanavalla, ja aloitti näyttelijänä Disney-kanavan sarjassa The Evermoor Chronicles (tunnetaan myös nimellä vain Evermoor joissakin maissa) Lacie Fairburnina, jota hän näytteli molemmissa sarjoissa. Hän jatkoi toistuvia rooleja Roz Huntleyn (Thandiwe Newton) tyttärenä Sophiena Line of Duty -sarjan neljännessä kaudessa ja Maya Roebuckina Sky Atlantic - ja Canal+ -rikosdraamassa The Tunnel.

Amarteifio teki elokuvadebyyttinsä vuoden 2019 komediadraamassa Military Wives. Vuonna 2022 hän näytteli Nora Randallia Sky Max-scifi-sarjassa The Midwich Cuckkoos. Seuraavana vuonna hän näytteli pääroolia Golda Rosheuvelin päähenkilön nuoresta versiosta Netflixin aikakauden draaman esiosassa Bridgerton: Kuningatar Charlotte. Amarteifio esitti pääroolia yhdessä Corey Mylchreestin kanssa.

Lähteet
-------

1. ↑   Ira Hurskainen: Netflixin suosikkidraama Bridgerton saa spin-offin – parrasvaloihin pääsee nuori kuningatar Charlotte *episodi.fi*. Episodi.fi.  suom.
2. ↑   Varnika Srivastava: 'Never felt any pressure': 'Queen Charlotte' star India Amarteifio reflects on how parents supported her career *meaww.com*. MEAWW.com.  eng.
3. ↑  Nicola Francis: India Amarteifio *14 February 2023*. .
4. ↑   Amulya Kundram: Who is India Amarteifio, the lead actress of Queen Charlotte? *cosmopolitanme.com*. cosmopolitan.com.  eng.
5. ↑   Marj Ramos Clemente: 10 Things to Know About "Queen Charlotte" Star India Amarteifio *preview.ph*. preview.  eng.
**Martti Robert "Roope" Harmoinen** (14. joulukuuta 1934 Kiuruvesi – 2. huhtikuuta 2023 Espoo) oli ensimmäisen Suomalaisen insinöörityöpalkinnon saaja vuonna 1981.

Harmoinen valmistui diplomi-insinööriksi vuonna 1960 ja meni Strömbergille töihin, jossa hän työskenteli koko uransa ajan, tosin myöhemmin osana ABB-konsernia.

Harmoinen kehitti Helsingin metroon oikosulkumoottorin uudenlaisen, taajuusmuuttaja-toimisen ohjauksen. Tuotenimeltään Sami:sta tuli aikanaan kansainvälisesti alansa johtava tuote. Prototyyppi saatiin testaukseen vuonna 1970 ja Strömberg onnistui myymään tekniikan Helsingin metroon vuonna 1973. Näin saatiin portaattomasti säätyvä vaihtovirtamoottori mm. metro-käyttöön, joka alkoi Helsingissä vuonna 1982.

Tasavallan presidentti Martti Ahtisaari myönsi Harmoiselle professorin arvon vuonna 1995 sähkömoottorien säätötekniikan kehittämisestä. 

Harmoinen on kirjoittanut Sami-tuotteesta kirjan vuonna 2002 *SAMIn tarina*.

Harmoinen on haudattu Kirkon hautausmaalle Espooseen.

Lähteet
-------

1. 1 2  Espoon seurakuntayhtymän hautahaku *Hautahaku*. Viitattu 2.1.2024.
2. 1 2 3 4 5  Jukka Harmoinen, Antti Harmoinen, Veli-Matti Leppänen: Muistokirjoitus – Martti Harmoinen 1934–2023 *Helsingin Sanomat*.  20.6.2023. Sanoma Media Finland Oy. Viitattu 27.6.2023. (suomeksi)
3. ↑  Petja Partanen: Sähkömoottorin kaasupolkimen suomalainen isä Martti Harmoinen on poissa — Helsingin metrosta tekniikka levisi teollisuuteen, sähköautoihin ja hisseihin *Tekniikan Maailma*.  22.6.2023. Otavamedia. Viitattu 27.6.2023. (suomeksi)
4. ↑  SAMIn tarina Kansalliskirjasto. Viitattu 27.6.2023. (suomeksi)
Jeph Howard esiintymässä San Franciscossa syyskuussa 2007.
**Jeph Howard**, koko nimeltään **Jepharee Michael Howard** (s. 4. tammikuuta 1979), on yhdysvaltalaisen rockbändin The Usedin basisti ja taustavokalisti. Häntä kutsutaan myös Jephaksi. Howard on kasvissyöjä.

Jeph aloitti bassonsoiton, kun hänen lapsuudenystävänsä Korby Connell alkoi soittaa kitaraa. Hän lauloi bändissä, jossa soittivat Quinn Allman ja Branden Steineckert, The Usedin tulevat jäsenet. Jephin siirryttyään laulajasta basistiksi Bert McCracken liittyi bändiin muodostaen lopullisen kokoonpanon.

Diskografia
-----------

Jeph Howard esiintymässä vuonna 2009.
### Strange Itch

* 1998: Strange Itch

### Dumb Luck

* 2000: The Naked Truth

### The Used

* 2001: Demos from the Basement
* 2002: The Used
* 2003: Maybe Memories (Live CD/DVD)
* 2004: In Love and Death
* 2007: Lies For The Liars
* 2007: Berth (Live CD/DVD)
* 2008: Shallow Believer
* 2009: Artwork
* 2012: Vulnerable
* 2013: The Ocean of the Sky (Ep)

Lähteet
-------

* 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Mother Mosque of America** on Iowassa, Cedar Rapidsin kaupungissa Yhdysvalloissa, sijaitseva moskeija. Se on rakennettu vuonna 1934 ja on Yhdysvaltain vanhin nimenomaan moskeijaksi rakennettu moskeija.

1930-luvulla kuutisenkymmentä maahanmuuttajataustaisia muslimia, pääasiassa Ottomaanien valtakunnan alueelta nykyisen Libanonin ja Syyrian alueelta, alkoi kerätä rahaa moskeijan rakentamiseen. Rakennus vihittiin käyttöön 16. kesäkuuta 1934. Pieni rakennus toimi muslimien palvontapaikkana lähes 40 vuoden ajan. Kun suurempi paikallinen moskeija, Islamic Center of Cedar Rapids, rakennettiin vuonna 1971, aiempi rakennus myytiin. Seuraavan 20 vuoden aikana uudet omistajat antoivat sen rapistua. Vuonna 1990 islamilainen yhteisö hankki sen takaisin itselleen ja kunnosti sen.

Kyseessä ei kuitenkaan ole Yhdysvaltojen ensimmäinen moskeija: Rossin kaupunkiin, Pohjois-Dakotaan rakennettiin moskeija vuonna 1929, mutta ei enää ole pystyssä.

Vuonna 1996 rakennus lisättiin kansalliseen historiallisten paikkojen rekisteriin. Vuonna 2008 tulvavedet nousivat kolmeen metriin ja tuhosivat moskeijan kellarikerroksessa ollutta irtaimistoa, mutta itse rakennus säästyi ilman suurempia vaurioita. Rakennus toimii nykyään enimmäkseen kulttuurikeskuksena, mutta yläkerrassa sijaitsevassa rukoushuoneessa rukoillaan edelleen. Moskeija on avoinna yleisölle. Se ei peri pääsymaksua, mutta kannustaa maksamaan 5 dollarin suuruisen lahjoituksen.

Moskeijan yhteydessä toimii myös muslimeille tarkoitettu hautausmaa.

Lähteet
-------

1. ↑  The Oldest Built Mosque in America *Cedar Rapids Tourism*.  2023. Viitattu 24.2.2023. (englanniksi)
2. ↑  Was Highland Park the home of America’s first mosque? It's complicated *Michigan Radio*.  16.8.2021. Viitattu 24.2.2023. (englanniksi)
3. 1 2  Events | Mother Mosque of America | Timeline  2022. The Association of Religion Data Archives.  Arkistoitu 5.8.2022. Viitattu 6.9.2023. (englanniksi)
4. ↑  Mother Mosque of America  2022. religioninamerica.org. Viitattu 26.4.2022. (englanniksi)
5. ↑  National Register of Historic Place  2022. National Park Service. Viitattu 26.4.2022. (englanniksi)
6. 1 2  In Iowa, a lasting symbol of American Islam  13.2.2014. Al Jazeera. Viitattu 26.4.2022. (englanniksi)
7. ↑  Visit Our Historic Center  2022. Mother Mosque of America. Viitattu 26.4.2022. (englanniksi)
**2-vinyylipyridiini** (C7H7N) on pyridiinin johdannaisiin kuuluva aromaattinen orgaaninen yhdiste. Yhdistettä käytetään orgaanisen kemian teollisuudessa erityisesti polymeerien monomeerinä. 2-vinyylipyridiini on 4-vinyylipyridiinin isomeeri.

Ominaisuudet
------------

Huoneenlämpötilassa 2-vinyylipyridiini on väritöntä nestettä, jolla on sille ominainen pistävä haju. Yhdiste liukenee kohtalaisesti veteen ja hyvin etanoliin, dietyylieetteriin ja asetoniin. Se polymeroituu itsestäänkin helposti, minkä vuoksi sen joukkoon lisätään polymeroitumista estäviä aineita. 2-vinyylipyridiinin vinyyliryhmä on voimakkaasti elektrofiilinen johtuen pyridiinirenkaan typpiatomin aiheuttamasta induktiivisesta efektistä. Yhdiste reagoi monien nukleofiilien, esimerkiksi halogeenien, kanssa additioreaktioilla. Vinyyliryhmä voidaan pelkistää vedyttämällä etyyliryhmäksi. 2-vinyylipyridiini ärsyttää ihoa, silmiä ja hengitysteitä. Sille altistumisesta voi seurata pääkipua, yskää, huonovointisuutta, kurkkukipua ja hermostuneisuutta. Iholle joutuessaan se voi aiheuttaa syövytysvammoja.

Valmistus ja käyttö
-------------------

Ensimmäisen kerran 2-vinyylipyridiiniä valmistettiin vuonna 1887. Tyypillisin tapa yhdisteen synteesiin on 2-metyylipyridiinin ja formaldehydin välinen reaktio. Happojen vaikutuksesta näiden additiotuotteesta eliminoituu vettä ja muodostuu 2-vinyylipyridiiniä. Reaktio tapahtuu 150–200 °C:n lämpötilassa ja tuote puhdistetaan tislaamalla.

Vaihtoehtoinen valmistusmenetelmä on akryylinitriilin ja etyynin välinen reaktio. Katalyyttinä toimii syklopentadienyyli(1,5-syklo-oktadienyyli)koboltti.

2-vinyylipyridiinin vuosittainen tuotanto on noin 3 000 tonnia. Suurin osa tuotetusta yhdisteestä käytetään polymeerien valmistamiseen ja yhdiste polymeroituu niin radikaali- kuin ioni-initiaattorien vaikutuksesta. 2-vinyylipyridiinistä valmistetaan joko homopolymeeriä poly(2-vinyylipyridiini)ä tai elastomeereja, joissa ko-monomeereina ovat styreeni ja butadieeni. 2-vinyylipyridiinistä voidaan valmistaa myös muita kemikaaleja kuten lääkkeenä käytettävää metyridiiniä.

Lähteet
-------

1. ↑  2-Vinylpyridine – Compound Summary *PubChem*. NCBI. Viitattu 8.11.2016.
2. 1 2 3 4 5  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 875. Helsinki: Consalen Consulting, 2009. ISBN 978-952-92-5627-3.
3. 1 2 3 4  Eric F. V. Scriven & Ramiah Murugan: *Pyridine and Pyridine Derivatives, Kirk-Othmer Encyclopedia of Chemical Technology*, John Wiley & Sons, New York, 2005. Viitattu 8.11.2016
4. 1 2 3 4  Shinkichi Shimizu, Nanao Watanabe, Toshiaki Kataoka, Takayuki Shoji, Nobuyuki Abe, Sinji Morishita & Hisao Ichimura: *Pyridine and Pyridine Derivatives, Ullmann's Encyclopedia of Industrial Chemistry*, John Wiley & Sons, New York, 2000. Viitattu 8.11.2016
5. ↑  2-vinyylipyridiinin kansainvälinen kemikaalikortti Viitattu 8.11.2016
**Elfsborgin rykmentin sotilaiden risti** tai **Porilaisten hauta** on Sulkavalla Halttulan kylässä sijaitseva hautamuistomerkki. Kustaa III:n sodan aikana 1788–1790 aikana kaatuneiden Elfsborgin rykmentin ruotsalaisten ja suomalaisten sotilaiden hautapaikan löysi nimineuvos Kaarlo Hämäläinen. Yhdessä Halttulan kyläläisten kanssa hän pystytti hautakummun löytöpaikalle vuonna 1934. Sulkavan Leijonat pystyttivät hautapaikalle 1966 ristin ja aidan; risti paljastettiin 19.6.1966. Nykyisin Sulkavan seurakunta järjestää paikalla hartaustilaisuuden vuosittain heinäkuussa.

Sulkavan kirkonkylän kirkkotarhassa sijaitsee toinen Elfsborgin rykmentin sotilaiden hautamuistomerkki, jonka kuninkaallinen Elfsborgin rykmentti pystytti vuonna 1936.

Lähteet
-------

* RajupusuWiki - tietopankki Rantasalmen, Juvan, Joroisten ja Sulkavan kunnan kulttuuri- ja luontoympäristön kohteista : Porilaisten hauta, Halttula
* Sulkavan nähtävyyksiä (Arkistoitu – Internet Archive)

### Viitteet

1. 1 2  Suomen muistomerkit, Nousiainen, Väriteos Henna (ISBN 951-98638-1-8, viitattu 26 heinäkuuta 2020), s. 56 Sulkava (Osa XII: Vanha Mikkelin lääni)View and modify data on Wikidata
**p-Toluidiini** eli **4-metyylianiliini** (C7H9N) on aniliinin johdannaisiin kuuluva orgaaninen yhdiste. Yhdistettä käytetään orgaanisen kemian synteeseissä muun muassa väriaineiden valmistamiseen ja analyyttisen kemian reagenssina. p-Toluidiini on o- ja m-toluidiinien isomeeri.

Ominaisuudet
------------

p-Toluidiini on huoneenlämpötilassa valkoista kiteistä ainetta. Valon vaikutuksesta sen väri muuttuu ruskehtavaksi. Yhdiste on veteen niukkaliukoista ja liukenee erittäin hyvin useisiin liuottimiin kuten etanoliin, dietyylieetterin ja asetoniin. p-Toluidiini liukenee happoihin muodostaen suoloja. p-Toluidiinin reaktiot ovat tyypillisiä aromaattisille amiineille ja se voidaan esimerkiksi alkyloida tai asetyloida tai siitä voidaan muodostaa diatsoniumsuola. Yhdiste on heikosti emäksistä. p-Toluidiini ärsyttää ihoa, silmiä ja hengitysteitä. Yhdisteelle altistumisesta oireina voivat olla vaikeutunut hengitys, pääkipu ja huonovointisuus. Yhdiste lisää methemoglobiinin määrää elimistössä, mikä ilmenee ihon ja kynsien värin muuttumisena siniseksi. p-Toluidiini on eläinkokeissa osoittautunut karsinogeeniseksi, mutta karsinogeenisuudesta ihmiselle ei ole varmaa tietoa.

Valmistus ja käyttö
-------------------

p-Toluidiinia valmistetaan pelkistämällä p-Nitrotolueenia raudan avulla tai katalyyttisesti vedyttämällä. Käytettäessä epäpuhdasta nitrotolueenia lähtöaineena, voidaan p-toluidiini erottaa isomeereistaan saostamalla oksaalihapon avulla.

p-Toludiinia käytetään valmistettaessa atsovärejä sekä muita erikois- ja hienokemikaaleja kuten lääkeaineita ja maatalouskemikaaleja. Analyyttisessä kemiassa sitä voidaan käyttää Ti3+-ionien spektrofotometriseen määritykseen tai ligniinin tai nitriittien läsnäoloa ilmaisevana reagenssina.

Lähteet
-------

1. ↑  p-Toluidine – Compound Summary *PubChem*. NCBI. Viitattu 28.11.2016.
2. 1 2 3 4 5 6  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 560–561. Helsinki: Consalen Consulting, 2009. ISBN 978-952-92-5627-3.
3. 1 2  P-Toluidiinin kansainvälinen kemikaalikortti Viitattu 28.11.2016.
4. 1 2 3  Joseph S. Bowers Jr.: *Toluidines, Ullmann's Encyclopedia of Industrial Chemistry*, John Wiley & Sons, New York, 2000. Viitattu 28.11.2016
5. ↑  Susan Budavari (päätoim.): *Merck Index*, s. 1627. 12th Edition. , 1996. ISBN 0911910-12-3. (englanniksi)
6. 1 2  Thomas Scott, Mary Eagleson: *Concise encyclopedia chemistry*, s. 1112. Walter de Gruyter, 1994. ISBN 978-3110114515. (englanniksi)
7. 1 2 3  Pradyot Patnaik: *A Comprehensive Guide to the Hazardous Properties of Chemical Substances*, s. 256. Wiley-Intersciences, 2007. ISBN 978-0-471-71458-3. Kirja Googlen teoshaussa (viitattu 28.11.2016). (englanniksi)
8. 1 2  Markus Dugal: *Nitrobenzene and Nitrotoluenes, Kirk-Othmer Encyclopedia of Chemical Technology*, John Wiley & Sons, New York, 2005. Viitattu 28.11.2016
9. ↑  Alan Townshend: *Dictionary of analytical reagents*, s. 668. CRC Press, 1993. ISBN 9780412351501. Kirja Googlen teoshaussa (viitattu 28.11.2016). (englanniksi)
Rickey Medlocke
**Rick (Rickey) Medlocke** (17. helmikuuta 1950 Jacksonville, Florida, Yhdysvallat) on amerikkalainen kitaristi-laulaja, joka parhaiten muistetaan Blackfoot-yhtyeen keulahahmona. Medlocke kuuluu Amerikan alkuperäisväestöön (sioux-sherokee) ja hänet on nimetty "Native American Music Hall of Famen" jäseneksi vuonna 2008. Tällä hetkellä hän on Lynyrd Skynyrd-yhtyeen kitaristi.

Lapsuus ja nuoruus
------------------

Medlocke aloitti esiintyjän uransa jo 3-vuotiaana. Hänen isoisänsä, bluegrass-muusikko Shorty Medlocke opetti hänet soittamaan banjoa ja myöhemmin Rick siirtyi kitaraan ja soitti myös rumpuja Shortyn yhtyeessä 8-vuotiaana. Hän omasi myös hyvän lauluäänen ja opetteli soittamaan kitaraa ja laulamaan yhtäaikaa.

Blackfoot
---------

Vuonna 1969 Medlocke perusti ystäviensä kanssa hard rock-vaikutteisen southern rock-yhtye Blackfootin, joka nousi suosioon 1970-1980-luvun taitteessa "Train Train"- ja "Fly Away"-hiteillä sekä albumeilla kuten *Strikes* ja *Marauder*. Vuosikymmenen puolivälissä suosio hiipui ja yhtye hajosi. Vuodet 1987-1996 Medlocke pyöritti yhtyettä vaihtelevilla muusikoilla tehden vielä kolme albumia. 2000-luvulla Blackfoot on kasattu uudelleen ilman Medlockea.

Lynyrd Skynyrd
--------------

Medlocke liittyi Lynyrd Skynyrdiin ensimmäisen kerran jo vuonna 1971 rumpaliksi, mutta erosi kuitenkin jo vuoden jälkeen. Hän halusi toimia kitaristina ja perusti Blackfootin uudelleen. Vuonna 1996 Gary Rossington kutsui hänet yhtyeeseen kitaristiksi edesmenneen Allen Collinsin korvaajaksi ja Medlocke on ollut yhtyeessä siitä lähtien.

Näyttelijän ura
---------------

Rick Medlocke on harrastanut näyttelemistä jo kouluajoista lähtien. Vuonna 2000 hän oli mukana William Shatnerin elokuvassa *Groom Lake*. Hän on myös ollut mukana TV:ssä ja eri mainoksissa.

Muuta
-----

Medlocke kärsi lapsuudessaan kroonisista keuhkovaivoista ja hänen toinen keuhkonsa on poistettu.

Lähteet
-------

1. 1 2 3 4 5 6  Biografia IMDB-sivustolla
2. ↑  Blackfoot-biografia Charlie Hargrettin kotisivuilla

Aiheesta muualla
----------------

* Rick Medlocken Yahoo-ryhmä (Arkistoitu – Internet Archive)
* My Space-fanisivusto

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
Keski-Amerikan vulkaaninen kaari ja sen tulivuoret.
**Keski-Amerikan vulkaaninen kaari** on tulivuorten ketju Keski-Amerikassa, joka kulkee Tyynenmeren rannikon suuntaisesti Guatemalasta, El Salvadorin, Hondurasin, Nicaraguan ja Costa Rican halki Panaman pohjoisosiin asti. Vulkaaninen kaari on noin 1 500 kilometriä pitkä.

Keski-Amerikan vulkaaninen kaari on syntynyt Karibian laatan länsiosiin, kun Kookossaaren laatta työntyy Karibian laatan alle. Kookossaaren laatta liikku länteen noin 22 millimetriä vuodessa. Vulkaaniseen kaareen kuuluu yli 70 holoseenin aikana purkautunutta tulivuorta. 2020-luvun alussa aktiivisimmat tulivuoret olivat Guatemalan Santa María, Pacaya, Fuego sekä Costa Rican Arenal.

Lähteet
-------

1. ↑  Mark Owuor Otieno: What Is The Central America Volcanic Arc? *WorldAtlas*.  31.1.2018. Viitattu 14.9.2021. (englanniksi)
2. ↑  Central America Volcanic Arc  15.10.2020. LAC Geographic. Viitattu 14.9.2021. (englanniksi)

Aiheesta muualla
----------------

* Kuvia tai muita tiedostoja aiheesta **Keski-Amerikan vulkaaninen kaari** Wikimedia Commonsissa
**Daniel Graves** on yhdysvaltalainen Firenzessä asuva taidemaalari. Graves edustaa klassisen realismin tyylisuuntaa ja maalaa kaikki maalauksensa aina elävästä mallista. Hän on aiheiltaan keskittynyt maisemiin, figuratiivisiin aiheisiin ja muotokuviin. Daniel Graves toimii Florence academy of artin johtajana.

Hän aloitti opintonsa vuonna 1968 Maryland Institute College of Artissa ja 1972 hän valmistui Cum Laude arvosanalla, opiskeltuaan neljä vuotta maalausta ja anatomiaa Joseph Sheppardin ja Frank Russellin alaisuudessa. Hän sanoo tämän olleen ensimmäinen kosketus korkeatason maalareihin. Hän sanoo myös oppineensa akatemiassa opiskellessaan Jacques Marogerin käyttämän nopean maalaustekniikan. Vuonna 1978 hän siirtyi opiskelemaan Firenzeen Villa Schifanoia Graduate School of Fine Artiin etsausta Richard Serrinin johdolla. Firenzestä hän lähti Minnesotaan Richard Lackin The Atelieriin ja lopulta palasi vielä Firenzeen Nerina Simin ateljeeseen.

Graves oli vaikuttunut Firenzestä, missä taide ja käsityö oli kukoistanut monta vuosisataa. Siellä hän tajusi, että ihmisruumis oli taiteen keskittymä. Hän tajusi kuinka tärkeä oli vuosisatoja kulkenut taiteen opettajalta opettajalle kulkenut perintö. Firenzessä hän tapasi myös Pietro Annigonin joka rohkaisi häntä ja antoi toivoa, koska hän oli monien mielestä ainoa joka osasi piirtää ja maalata kuin vanhat mestarit.

Aiheesta muualla
----------------

* (Arkistoitu – Internet Archive)
* (Arkistoitu – Internet Archive)
* 
*